הנזירות בלוז

הנזירות בלוז (באנגלית: Sister Act) הוא סרט קולנוע אמריקאי מסוגת קומדיה, בבימויו של אמיל ארדולינו. בסרט משחקים וופי גולדברג, מגי סמית', קטי נג'ימי, וונדי מקינה, מארי ויקס והרווי קייטל. עלילת הסרט עוסקת בדולורס (וופי גולדברג), זמרת ברים כושלת, שמנהלת רומן עם בכיר במאפיה. יום אחד היא עדה לרצח של אחד מעובדיו, ובעקבות זאת מוכנסת לתוכנית להגנת עדים שבמסגרתה היא מוסתרת בזהות בדויה במנזר. היא נדרשת להסתגל לחיים הסגפניים במנזר, אבל לא מצליחה להיפטר לגמרי מהרגליה הצעקניים. קונפליקט זה יוצר כר פורה לסיטואציות קומיות. דלורס שלא מוצאת הרבה עניין בחיי היום יום של המנזר מצטרפת למקהלת הנזירות, היא משתמשת ביכולות הבמה המוזיקליים שלה והופכת את מקהלת המנזר לקצת פחות רשמית וקצת יותר עדכנית עם עיבודים מודרניים בסגנון בלוז וסול לשירי תפילה נוצריים מסורתיים. התסריטאי פול רודניק כתב את התסריט בשנת 1987, כשתכנן כשבט מידלר תגלם את התפקיד הראשי. התסריט הועבר למפיק סקוט רודין ולאחר מכן לאולפני דיסני. אך מידלר דחתה את התפקיד, מחשש שמעריציה לא ירצו לראות אותה משחקת בתפקיד נזירה ובסופו של דבר, וופי גולדברג חתמה על חוזה ההובלה מה שגרם לכותבים לשכתב את התסריט ששונה באופן משמעותי. הכנסייה בה דלוריס מוצאת מקלט היא הכנסייה הקתולית של סנט פול (אנ'), הממוקמת בשכונה במעמד הבינוני-גבוה בסן פרנסיסקו, לכן כדי להשלים את המראה ולהתאים אותו לעלילה, חלונות הראווה של הכנסייה עוצבו כדי להעניק לכנסייה מראה של שכונה מוזנחת. הצילומים נמשכו מ-23 בספטמבר 1991 עד 20 בדצמבר 1991. הסרט זכה להצלחה קופתית והכניס 231.6 מיליון דולר ברחבי העולם, דורג במקום השמיני ברשימת הסרטים המכניסים ביותר לשנת 1992. רשת הטלוויזיה "Bravo" דירגה אותו במקום ה-83 ברשימת הסרטים המצחיקים ביותר. הסרט היה מועמד לשני פרסי גלובוס הזהב: הסרט הטוב ביותר - בקטגוריית סרטי מיוזיקל או קומדיה השחקנית הטובה ביותר - בקטגוריית קומדיה או מוזיקלית קולנועית (גולדברג) פסקול הסרט הופץ על ידי חברת התקליטים הוליווד רקורדס ב-9 ביוני 1992 וכולל 14 קטעים. חלק מהקטעים בוצעו על ידי שחקניות ושחקני הסרט עצמו, השירים הוקלטו מראש ששימשו כחלק ממוזיקת הרקע, ומוזיקה אינסטרומנטלית שהולחנה מאת מארק שיימן. אלבום הפסקול הופיע לראשונה במקום 74 והגיע בסופו של דבר למקום 40 בטבלת 200 האלבומים המובילים של בילבורד, שם שהה 54 שבועות. מבצעים את מחרוזת הפתיחה עם השירים - Deloris & The Ronelles The Lounge Medley Heat Wave My Guy I Will Follow Him The Murder (אינסטרומנטלי) Getting Into the Habit (אינסטרומנטלי) Rescue Me - Fontella Bass Hail Holy Queen - Deloris & The Sisters Roll With Me Henry - Etta James Gravy For My Mashed Potatoes - Dee Dee Sharp My Guy (My God) - Deloris & The Sisters Just a Touch Of Love (Everyday) - C+C Music Factory Deloris Is Kidnapped (אינסטרומנטלי) Nuns to the Rescue (אינסטרומנטלי) Finale: I Will Follow Him ('Chariot') - Deloris & The Sisters Shout - Deloris & The Sisters & The Ronelles If My Sister's in Trouble - Lady Soul בשנת 1993 יצא סרט המשך "הנזירות בלוז 2". הסרט הומחז למחזמר בשנת 2006 בפסדינה שבקליפורניה, ב-2009 בווסט אנד בלונדון, וב-2011 בברודוויי (שני האחרונים בוצעו בהפקתה של וופי גולדברג, כוכבת הסרט המקורי). ב-12 בינואר 2020, הכריזה דיסני על סרט שלישי בסדרה, התסריט והשחקנים טרם פורסמו. "הנזירות בלוז", במסד הנתונים הקולנועיים IMDb (באנגלית) "הנזירות בלוז", באתר נטפליקס "הנזירות בלוז", באתר AllMovie (באנגלית) "הנזירות בלוז", באתר Rotten Tomatoes (באנגלית) "הנזירות בלוז", באתר Box Office Mojo (באנגלית) "הנזירות בלוז", באתר Metacritic (באנגלית) "הנזירות בלוז", באתר אידיבי "הנזירות בלוז", באתר דיסני+ סרטים (באנגלית) "הנזירות בלוז", במסד הנתונים הקולנועיים KinoPoisk (ברוסית) Sister Act, www.goldenglobes.com (באנגלית) Sister Act 3 Coming To Disney+ | What's On Disney Plus, ‏2018-12-07 (באנגלית)